***A Kilenclyukú híd***

A [hortobágyi](http://hu.wikipedia.org/wiki/Hortob%C3%A1gy_(telep%C3%BCl%C3%A9s)) Kilenclyukú híd egy régi fahíd helyén épült [1827](http://hu.wikipedia.org/wiki/1827) és [1833](http://hu.wikipedia.org/wiki/1833) között [***Povolny Ferenc***](http://hu.wikipedia.org/w/index.php?title=Povolny_Ferenc&action=edit&redlink=1) tervei alapján. Az akkor már 130 éves fahíd a nagy forgalom miatt elhasználódott, így már nem felelt meg a követelményeknek. A fenntartása és javítása egyre többe került. [Debrecen](http://hu.wikipedia.org/wiki/Debrecen) városa [1825](http://hu.wikipedia.org/wiki/1825)-ben határozta el lebontását és helyette új kőhíd építését.

A kőhíd építése nem volt mentes a problémáktól:

* [*1827*](http://hu.wikipedia.org/wiki/1827) *decemberében a királyi kamara felfüggesztette a hídépítést, és az átfolyási szelvény növelését előírva felszólította* [*Debrecen*](http://hu.wikipedia.org/wiki/Debrecen) *városát a tervek módosítására.*
* *A továbbépítésről szóló engedély 1828 augusztusában érkezett meg jelentős anyagi támogatással együtt.*
* *A boltozatok építése 1831-ben kezdődött el, de a helyi* [*homok*](http://hu.wikipedia.org/wiki/Homok) *használhatatlannak bizonyult.*
* *Az összes szükséges faragott kő 1832-re ért az építkezés helyszínére.*
* *A kocsi pálya burkolatához szükséges negyven* [*köbölnyi*](http://hu.wikipedia.org/w/index.php?title=K%C3%B6b%C3%B6l&action=edit&redlink=1)*[[1]](#footnote-1) jó minőségű kockakövet* ***Boronkai Ferenc*** *tokaji szőlősgazda kőfejtőjéből vásárolta meg Debrecen városa. Egy tokaji vállalkozó 14 köböl követ hajóra rakatott, de a hajó még a tokaji kikötőben elsüllyedt.*
* *A kocsi pálya kövezését 1833 tavaszán kezdték el, de a szakszerűtlen munkavégzés miatt fel kellett azt bontani és végül 1833. június 24-re készült el a kocsi pálya kőburkolata.*

A híressé vált kilenclyukú kőhídnak, a [történelmi Magyarország](http://hu.wikipedia.org/wiki/Magyar_Kir%C3%A1lys%C3%A1g) leghosszabb közúti kőhídjának a folyó két partján lévő ellenfalak közt mért távolsága 92,13 méter, teljes hossza 167,3 méter.

A [pusztai állathajtás](http://hu.wikipedia.org/w/index.php?title=Pusztai_%C3%A1llathajt%C3%A1s&action=edit&redlink=1) könnyebbségére szolgált, hogy ***Povolny*** a feljárókat szélesedőre tervezte: a felhajtott [gulyát](http://hu.wikipedia.org/wiki/Gulya), [ménest](http://hu.wikipedia.org/wiki/M%C3%A9nes) a híd így mintegy kitáruló karként fogadta, megkönnyítve ezzel a jószág hídra terelését.

A [hortobágyi](http://hu.wikipedia.org/wiki/Hortob%C3%A1gy_(telep%C3%BCl%C3%A9s)) Kilenclyukú híd a [Világörökség](http://hu.wikipedia.org/wiki/Vil%C3%A1g%C3%B6r%C3%B6ks%C3%A9g) része.

1. *Régi magyar űrmérték, 1 köböl = 6,821 m³* [↑](#footnote-ref-1)