**Rövid ismertetés a statikus weblapok törzsének alapbeállításaihoz**

Az oldal internet böngészőben megjelenített formázott tartalmát a weblap törzsében a **<body>** és **</body>** elemek között adhatjuk meg. A weblap alapértelmezett formai beállításainak egy részét a **<body>** elem paramétereként adjuk meg. Az itt elvégezhető beállítások és az ezekhez tartozó paraméterek és megadási lehetőségei a következők:

***A háttér beállítása***

A háttérszín paramétere a **bgcolor**. A szín értékének megadása történhet a szín hexadecimális kódjával, vagy a szín angol nevével. Pl.:

**… bgcolor=”#DEB887” …**

*vagy*

**… bgcolor=”burlywood” …**

A háttérkép paramétere a **background**, melynek értéke a kép URL-je. A háttérkép alapértelmezetten gördítéskor a szöveggel együtt gördül. Megoldható azonban, hogy a szöveg az álló háttérkép előtt gördüljön. Ehhez a háttérképet rögzíteni kell, amit a **bgproperties** paraméterrel végezhetünk el. Pl.:

**… background=”..//kep/hatter.jpg” bgproperties=”fixed” …**

***A szöveg színének beállítása***

A weblapok szövegének alapértelmezett színe a **text** paraméterrel állítható be. A szöveg színének értéke – a háttérszínhez hasonlóan – a szín hexadecimális kódjával, vagy az angol nevével adható meg. Pl.:

**… text=”#800000” …**

*vagy*

**… text=”maroon” …**

A weblapok hivatkozásokat megvalósító szövegrészeit a linkeket nem tartalmazó szövegtől eltérő színűre formázhatjuk. A linkek három különböző állapottal rendelkeznek, mely állapotok színe külön-külön megadható a **link** (alapállapotú link), a **vlink** (már látogatott link) és az **alink** (kattintáskor éppen aktív link) paraméterekkel. A linkek egyes állapotainak színe az előzőekben megismert módon adható meg. Pl.:

**… link=”black” vlink=”#000080” alink=”orangered” …**

*vagy*

**… link=”#000000” vlink=”navy” alink=”#FF4500” …**

***A weblap margóméreteinek beállítása***

A weblapok bal oldali, jobb oldali, felső és alsó margóinak mérete beállítható rendre a **leftmargin**, **rightmargin**, **topmargin**, **bottommargin** paramétereknek adott értékekkel. A beállítandó margók méretét pixelben kell megadnunk. Ha nem szeretnénk minden margót megadni, akkor annak paraméterét nem tüntetjük fel. Pl.:

**… leftmargin=”50” rightmargin=”50” topmargin=””30” …**

A bal és jobb oldali, illetve az alsó és felső margó páronként egyforma méretre is beállítható a **marginwidth**, illetve a **marginheight** paraméterekkel. Pl.:

**… marginwidth=”50” marginheight=”30” …**

A következő oldalon egy HTML kód, majd az ennek hatására megjelenő weblap képernyőképe látható.

***Kód***

**<html>**

**<head>**

**<title>A weblap törzse**

**</title>**

**</head>**

**<body bgcolor="burlywood" text="#800000" link=”#000000” vlink=”navy” alink=”#FF4500” marginwidth="60" topmargin="20">**

**<p align="justify">Ez a weblap a weblap törzsének formai beállítának példán keresztül történő bemutatására készült. A weblap háttérszíne burlywood, szövegszínének hexadecimális kódja 800000, bal és jobb oldali margója 60 pixel széles, a felső margójának mérete pedig 20 pixel. A weblapon található hivatkozások színe alapállapotban 000000 kódú fekete, látogatott állapotban navy, aktív állapotban pedig FF4500 kódú orangered.</p>**

**<p align="left">A HTML kódról többet <a href= "http://www.standardsmode.hu/"> itt </a> olvashatunk.</p>**

**</body>**

**</html>**

***Weblap***

