**Pool**

A pool a biliárdjátékok egyik csoportja.

A poolok sajátsága – a 9 golyós amerikai pool kivételével –, hogy mindkét játékos először a golyók egyik csoportját, majd ezután a fekete golyót igyekszik a lyukakba lökni.

A szórakozóhelyek népszerű játéka a 8 golyós amerikai pool.

**Kellékei:**

* asztal (téglalapalakú, sarkain és hosszanti oldalainak közepén lyukkal),
* dákó,
* fehér lökőgolyó (cue),
* többi golyó:
* 7 sima színes (csak ponttal ellátott),
* 7 csíkos színes (ponttal és csíkkal ellátott),
* 1 fekete golyó.

**Szabályai:**

* A fehér golyó kezdőhelyét mi határozhatjuk meg, de a félkörben kell lennie.
* Kezdéskor legalább egy golyónak kell a lyukba gurulnia, vagy négynek kell a támfalnak ütköznie. (Ezt a szabályt nem mindig alkalmazzák.) Ha ez nem következik be, az még nem hiba és két lehetőség közül választhatunk:
* az ellenfél elfogadja az állást
* az ellenfél kezd a másik helyett
* Lövéskor lehet a támfalra is játszani, de akkor a célzott golyót vagy lyukba kell juttatni, vagy a támfalnak lökni. Ha első lökés után nem került színes golyó a lyukba, így nincsenek kiválasztott színek a játékosok részére, akkor érvényes úgy is egy színes golyót belökni, hogy először a fekete golyóhoz érünk.
* Ha kezdéskor mindkét fajta golyó került a lyukba, az választ, aki belökte őket, s újra lök.
* Ha kezdéskor fekete golyó kerül a lyukba, választhatunk:
* ismét felállítjuk az összes golyót a háromszögbe
* a fekete golyót visszahelyezzük az eredeti helyére.
* Amikor a játékos belőtte az összes színes golyóját, meg kell neveznie, hogy melyik lyukba kívánja a feketét belökni. Ha másik lyukba sikerül, a játékos vesztett; ha nem ment be sehova, a további lökéseknél újból megnevezhet egy lyukat. Egy másik szabály szerint abba a lyukba kell belökni a fekete golyót, ami szemben van azzal a lyukkal, ahová utolsó saját színű golyónkat belöktük. Ez esetben viszontkésőbb is ide kell lökni, ha elsőre nem megy be.

|  |  |
| --- | --- |
| **Hibák** | |
| Fehér golyó kerül a lyukba (érvénytelen lökés); ekkor a fehér golyó a kezdőpontból indul újra. | A fekete golyó nem utolsónak kerül a lyukba. |
| Nem a saját színű golyót találja el a játékos először. | Az utolsóként lelökött fekete golyóval együtt a fehér is lyukba esik. |
| Nem talál el golyót a fehér golyó. |  |
| Nem a saját színű golyó kerül a lyukba. |  |
| **A hibák hatása** | |
| **A következő játékos kétszer lökhet, de csak akkor, ha már van színes golyó lelökve.** | **A játék vége, a játékos vesztett.** |