**Asztrológia**

Az asztrológia vagy csillagjóslás kifejezés a görög ***asztron*** (csillag) és ***logosz*** (tudomány) szavakból ered. Az úgynevezett [ezoterikus tanok](http://hu.wikipedia.org/wiki/Ezoterika) egyike, és feladata a bolygók állásából egy adott időpontban bekövetkezett esemény (legtöbbször egy személy születése) sorsának minél pontosabb meghatározása. Tudománytörténeti szempontból a [csillagászat](http://hu.wikipedia.org/wiki/Csillag%C3%A1szat) tudományának előfutára, míg a modern asztrológiát az [áltudományokhoz](http://hu.wikipedia.org/wiki/%C3%81ltudom%C3%A1ny) sorolják.

**Története**

Az asztrológia kialakulását az [európai](http://hu.wikipedia.org/wiki/Eur%C3%B3pa) hagyományok elsősorban [**Mezopotámia**](http://hu.wikipedia.org/wiki/Mezopot%C3%A1mia) (Kr. e. 8. század), illetve [**Babilónia**](http://hu.wikipedia.org/wiki/Babil%C3%B3nia) (Kr. e. 5. század) papságához kötik. Hasonlóan alakult ki az asztrológia [Egyiptomban](http://hu.wikipedia.org/wiki/%C3%93kori_Egyiptom) és [Görögországban](http://hu.wikipedia.org/wiki/G%C3%B6r%C3%B6gorsz%C3%A1g) a 2. században. Európán kívül [Indiában](http://hu.wikipedia.org/wiki/India), [Kínában](http://hu.wikipedia.org/wiki/K%C3%ADna), valamint az [aztékoknál](http://hu.wikipedia.org/wiki/Azt%C3%A9k_Birodalom) és a [majáknál](http://hu.wikipedia.org/wiki/Maja_civiliz%C3%A1ci%C3%B3) is alkalmazták.

Az asztrológia szerint a születési horoszkóp (radix) mutatja a személyt legmarkánsabban meghatározó jegyeket, az egyénben rejlő lehetőségeket és az előtte álló feladatokat. Minél pontosabb időt vesz figyelembe a horoszkóp, annál aprólékosabb, részletesebb az eredmény, ezért igen jelentős eltérések mutatkozhatnak a csak a születés hónapját vagy napját figyelembe vevő (úgynevezett) horoszkópok és a percre pontosan kiszámított horoszkópok között, melyek nemcsak a nap pozícióját, hanem az összes asztrológiai objektum helyzetét és kölcsönös elhelyezkedését is figyelembe veszik.

**Az év felosztása a nyugati asztrológusok szerint:**

|  |  |  |  |  |  |
| --- | --- | --- | --- | --- | --- |
| **sor1.png** | | | | | |
| Bak XII.22 - I.19. | Vízöntő I.20. - II.19. | Halak II.20. - III.20. | Kos III.21 - IV.19. | Bika IV.20 - V.20. | Ikrek V.21. - V.21. |
| **sor2.png** | | | | | |
| Rák VI.22. - VII.22. | Oroszlán VII.23. - VIII.22. | Szűz VIII.23. - IX.22. | Mérleg IX.23. - X.22. | Skorpió X. 23. - XI.21. | Nyilas XI.22. - XII.21. |

**Kritikája**

Az asztrológia kritikája elsősorban tudományos oldalról történik, és a [tudományos módszer](http://hu.wikipedia.org/wiki/Tudom%C3%A1nyos_m%C3%B3dszer) elemeit kérik számon. Ennek megfelelően az empirikus igazolást hiányolják és az elméleti problémákat kritizálják.